ઈન્ટરનેશનલ મોનિટરી ફંડ(IMF)એ કહ્યું છે કે તે ભારતમાં રિઝર્વ બેન્ક અને કેન્દ્ર સરકાર વચ્ચે ઘર્ષણ પર નજર રાખી રહ્યું છે. તેણે કહ્યું છે કે ભારત સહિત સમગ્ર વિશ્વમાં સેન્ટ્રલ બેન્કની સ્વતંત્ર કામગીરી સાથે કોઈપણ પ્રકારની બાંધછોડનો તે વિરોધ કરે છે. નાણા મંત્રાલય અને RBI વચ્ચે સ્વાયત્તતાના મુદ્દે સામ-સામે જાહેરમાં આક્ષેપબાજી થઈ રહી છે. મંગળવારે નાણા મંત્રી અરુણ જેટલીએ કહ્યું હતું કે 2008થી 2014ના ગાળામાં બેન્કોએ આડેધડ લોન આપી દીધી જેને કારણે એનપીએની સમસ્યા સર્જાઈ છે. આ માટે તેમણે સ્પષ્ટપણે આરબીઆઈને જવાબદાર ગણાવી હતી.